**Motta faktura fra Telenor Norge AS – Wholesale på EHF.**

**EHF-faktura**

EHF er et nytt standardformat for å utforme og utveksle faktura, purring og kreditnota elektronisk mellom to parter. Formatet er utarbeidet av Direktoratet for Forvaltning og IKT (Difi). Innholdet i formatet dekker regnskapslovens krav.

**Distribusjon av EHF-faktura via aksesspunkt**

Infrastrukturen som Difi setter opp, gjør bruk av aksesspunkt. Et aksesspunkt er en meldingsformidler som har en avtale med Difi om formidling av dokumenter i et strukturert oppsett til andre aksesspunkt.
Fordelen med et aksesspunkt er at du som leverandør eller mottaker ikke trenger å tenke på den andre parten. Du skal levere dokumentet til aksesspunktet, så vil aksesspunktet sende dokumentet videre til riktig aksesspunkt/mottaker.
Telenor har etablert seg som et aksesspunkt for distribusjon av utgående faktura. Dette betyr at Telenor som aksesspunkt vil levere EHF-format til fakturamottakers aksesspunkt.

Alle fakturamottakere som kan motta elektronisk faktura (EHF) og som er knyttet til et aksesspunkt, vil registreres i [ELMA](http://anskaffelser.no/e-handel/artikler/mottakere-i-elma)

Er din bedrift allerede i ELMA kan du motta elektronisk faktura fra Telenor. I den nye infrastrukturen er det ikke nødvendig at fakturamottaker skal kontakte fakturautsteder for å avklare utsendelse av EHF via aksesspunkt. Er din bedrift registrert i ELMA kan Telenor sende deg elektronisk faktura uten at du er i kontakt med oss.

* **EHF-leverandører**

Klikk her for oversikt av EHF-leverandører

* **Hva krever løsningen? Koster det noe?**

For å komme i gang med EHF, må fakturamottakers systemer for håndtering av innkomne faktura være tilpasset EHF. I tillegg må fakturamottaker være koplet til eget aksesspunkt og være registrert i Elektronisk Mottakeradresseregister (ELMA). EHF-faktura er gratis

* **Får jeg purringer elektronisk?**

Nei, eventuelle purringer vil fortsatt bli sendt pr post til betalers adresse.

* **Hva skjer med spesifisert faktura?**

Spesifisert faktura inkluderes ikke i EHF-formatet , men er tilgjengelig ved innlogging i Jara NetBusiness – Invoice-modulen.

* **Hva med fakturavisning i EHF?**

Telenor sine EHF faktura inneholder en visningskopi av fakturaen i PDF-format. Denne PDF er inkludert i EHF-fakturaen som et embedded vedlegg.